**אקסלי גאלן-קאללה** (בפינית: **Akseli Gallen-Kallela**;‏ 26 באפריל 1865 – 7 במרץ 1931), היה צייר פיני. ידוע לרוב בשל ציוריו לאפוס הפיני הלאומי, ה"קאלוואלה". עבודותיו נחשבות לצד חשוב בזהות הפינית הלאומית. עשה פיניזציה של שמו מ-Gallén ל-Gallen-Kallela ב-1907.

ביוגרפיה
--------

### ראשית חייו

קאללה נולד בשם אקסל ואלדמר גאלן (Axel Waldemar Gallén) בפורי, פינלנד למשפחה דוברת שוודית. אביו, פיטר גאלן עבד כשריף במשטרה וכעורך דין. קאללה גדל בטירווה. בגיל 11 נשלח להלסינקי ללמוד בבית ספר יסודי מכיוון שאביו התנגד לשאיפותו להפוך לצייר. לאחר מותו של אביו בשנת 1879 לקח קאללה שיעור ציור באקדמיה לאומניות של הלסינקי בין השנים 1881–1884. במהלכן גם לקח שיעורים פרטיים בחסותו של אדולף פון בקר (אנ').

* "נוף אור ירח", 1881, ציור השמן הראשון שלו"נוף אור ירח", 1881, ציור השמן הראשון שלו
* "ילד ועורב", 1884"ילד ועורב", 1884
* "דג נרקב", 1884"דג נרקב", 1884

### פריז

בשנת 1884 עבר לפריז כדי ללמוד באקדמיה ז'וליאן. שם התחבר עם הצייר הפיני אלברט אדלפלט, הצייר הנורווגי, קארל דרנברגר והסופר השוודי אוגוסט סטרינברי. במהלך תקופה זה נסע הלוך חזור פעמים רבות בין פינלנד לפריז.

* "חיים ומוות", 1884"חיים ומוות", 1884
* "חצר פריזאית", 1884"חצר פריזאית", 1884
* "אשה מבוגרת עם חתול", 1885"אשה מבוגרת עם חתול", 1885
* "שדרה בפריז", 1885"שדרה בפריז", 1885
* "בית קפה בפריז", 1886"בית קפה בפריז", 1886
* "חיים כפריים", 1887"חיים כפריים", 1887
* "השיעור הראשון", 1887–1889"השיעור הראשון", 1887–1889
* "חשיפה", 1888"חשיפה", 1888
* "בסאונה", 1889"בסאונה", 1889
* "קדחת", 1889"קדחת", 1889
* "ילדה בכנסייה הישנה של קאורו", 1889"ילדה בכנסייה הישנה של קאורו", 1889

### מארי סלור

בשנת 1890 נשא לאישה את מארי סלור (Mary Slöör). לזוג נולדו שלושה ילדים. במהלך תקופת ירח דבש שלהם במזרח קרליה החל כבר קאללה לאסוף חומרים עבור איוריו הבאים עבור הקאלוואלה. ציוריו מתקופה זו מאופיינים בסגנון רומנטי כגון הטריפליך של אינו, אף על פי שהשפעת הסימבוליזם ניכרת בכבדות בעבודתיו כבר ב-1894.

* "מדונה", 1891"מדונה", 1891
* "אינו" (טריפטיך), 1891"אינו" (טריפטיך), 1891
* "רועה צעיר מפאנייארבי", 1892"רועה צעיר מפאנייארבי", 1892
* "מפלי מנטיקוסקי", 1892–1894"מפלי מנטיקוסקי", 1892–1894
* "פורטרייט של אשת האמן", 1893"פורטרייט של אשת האמן", 1893
* "יצירת הסמפו", 1893"יצירת הסמפו", 1893
* "נקר שחור", 1894"נקר שחור", 1894
* Conceptio Artis", 1894"Conceptio Artis", 1894"
* "סיבליוס כמלחין ה-En Saga‏", 1894"סיבליוס כמלחין ה-En Saga‏", 1894
* "אד אסטרה", 1894"אד אסטרה", 1894

### ברלין ומותה של איפמי מארייטה

בדצמבר 1894 עבר קאללה לברלין כדי לפקח על תערוכה משותפת של עבודותיו עם יצירותיו של הצייר הנורווגי אדוורד מונק. באותו הזמן קאללה עיצב גם בקתה מפוארת בשם קללה (Kalela) על גדת אגם רואובסי עבור משפחתו. הבקתה נבנתה מעצי אורן על ידי 13 נגרים מקומיים.

במרץ 1895 הסתיים טיולו בפתאומיות כאשר קיבל מברק המודיע כי בתו, איפמי מארייטה נפטרה מדיפתריה. רגע זה היווה נקודת מפנה בעבודתו. שכן עד לרגע זה עבודותיו צוירו בסגנון הרומנטי, ולאחר מותה החל קאללה לצייר את עבודותיו בסגנון הרבה יותר אגרסיבי. בין השנים 1896–1899 הוא צייר את מה שנחשבות לעבודותיו המפורסמות ביותר: "הגנת הסמפו", "אמו של למנקיינן", "נקמת יואוקהיינן" ו"קללתו של קולרבו" כולן עוסקות בקאלוואלה. במאי 1895 ביקרו קאללה ואשתו בלונדון בכוונה לרכוש מכבש אומנות. תוך כדי ביקורו למד על זכוכיות ויטראז'. בסוף 1897 נסעה המשפחה לפירנצה ולפומפיי, שם למד על פרסקו.

* "פרוטרייט של אדווארד מונק", 1895"פרוטרייט של אדווארד מונק", 1895
* "קללה בליל חורפי", 1896"קללה בליל חורפי", 1896
* "אמו של האמן", 1896"אמו של האמן", 1896
* "הגנת הסמפו", 1896"הגנת הסמפו", 1896
* "אמו של למנקיינן", 1897"אמו של למנקיינן", 1897
* "נקמת יואוקהיינן", 1897"נקמת יואוקהיינן", 1897
* "רצח האח", 1897"רצח האח", 1897
* "מארי תופרת במרפסת של קללה", 1897"מארי תופרת במרפסת של קללה", 1897
* "קללתו של קולרבו", 1899"קללתו של קולרבו", 1899
* "נוף פברוארי", 1899"נוף פברוארי", 1899

### התערוכה העולמית של פריז

קאללה צייר פרסקות עבור הביתן הפיני בהתערוכה העולמית של פריז. בפרסקו שלו, "אילמרינן חורש את שדה הצפעים" הטמין קאללה מסר פוליטי: אחד הצפעים חובש כתר של שושלת רומנוב. מוטיב זה מביע את משאלתו של קאללה לעצמאותה של פינלנד במהלך שנות הרוסיפיקציה של המדינה.

התערוכה בפריז הבטיחה את המשך קריירתו של קאללה כאמן מבטיח בפינלנד. ב-1901 הוזמן לצייר את הפרסקו המפורסם, "קולרבו יוצא למלחמה", עבור אולם הקונצרטים של אגודת הסטודנטים של הלסינקי. בין השנים 1901 ו-1903 הוא צייר את ציורי הקיר למאוזוליאום יוסליוס בפורי, לזכר בתו בת ה-11 של התעשיין פריץ ארתור יוסליוס (עם זאת, הפרסקות נפגמו עד מהרה בשל רטיבות, והושמדו כליל בשריפה בדצמבר 1931. יוסליוס הטיל על בנו של קאללה, יורמה לצייר אותם מחדש מהסקיצות המקוריות. השחזור הושלם רגע לפני מותו של יורמה ב-1939).

ב-1907 עשה פיניזציה לשמו השוודי: Axel Waldemar Gallén ל-Akseli Gallen-Kallela בעל הצליל הפיני. הרעיון שלו לקאלוואלה הגדולה בן 700 העמודים נוצר במלואו ב-1909 עם פרסום תוכניתו במגזין Valvoja.

* סקיצה של הפרסקו עבור תערוכת פריז "אילמרינן חורש את שדה הצפעים", 1899סקיצה של הפרסקו עבור תערוכת פריז "אילמרינן חורש את שדה הצפעים", 1899
* שטיח קיר שעוצב על ידי קאללהשטיח קיר שעוצב על ידי קאללה
* "אביב", 1900 לערך"אביב", 1900 לערך
* "קולרבו יוצא למלחמה", 1901"קולרבו יוצא למלחמה", 1901
* "על יד נהר טואונלה", 1903"על יד נהר טואונלה", 1903
* "אגם קייטלה", 1905"אגם קייטלה", 1905
* "גניבת הסמפו", 1905"גניבת הסמפו", 1905
* "עזיבתו של ויינמויינן", 1906"עזיבתו של ויינמויינן", 1906
* "מרבצו של השונר", 1906"מרבצו של השונר", 1906
* "ביל-בול, כרזה לקמעונאי רכב", 1907"ביל-בול, כרזה לקמעונאי רכב", 1907

### קניה

בשנת 1908, מתוך מחשבה על חידוש, עברו קאללה ומשפחתו לפריז. עם זאת, העיר והסגנון החדש שנהיה פופולרי באומנות לא הרגישו מסבירי פנים כפי שהוא קיווה, ולכן במאי 1909 עברו רחוק יותר לניירובי, קניה. הוא היה האמן הפיני הראשון שצייר דרומית לסהרה. זמן תקופתו בקניה הסתכם במעל 150 יצירות אקספרסיוניסטיות. אף על פי שמבחינה אמנותית הציורים בעלי איכות משתנה, הצבעים והסינרגיה שלהם נחשבים יוצאי דופן. המשפחה חזרה לפינלנד בפברואר 1911. בין השנים 1911 ו-1913 הוא תכנן ובנה סטודיו ובית למשפחתו בטרבספאה, כ-10 ק"מ מצפון-מערב למרכז הלסינקי.

* "האוקניאדות", 1909"האוקניאדות", 1909
* "בית קפה בפריז", 1909"בית קפה בפריז", 1909
* "שלד גמל", 1909"שלד גמל", 1909
* חסר שם, 1909חסר שם, 1909
* "אישה משבט הקיקויו", 1909"אישה משבט הקיקויו", 1909
* "פורטרייט של קנסואה", 1909–1910"פורטרייט של קנסואה", 1909–1910
* "קרנפים ועצי חלבלוב", 1909–1910"קרנפים ועצי חלבלוב", 1909–1910
* "היפופוטמים בנהר הטאנה", 1910"היפופוטמים בנהר הטאנה", 1910
* "הומו ויקטור", 1910"הומו ויקטור", 1910
* "אלמוגן בפריחה", 1910"אלמוגן בפריחה", 1910

### מלחמת האזרחים הפינית

המשפחה חזרה מטרבספאה לקללה ב-1915 כדי להימלט ממהומות מלחמת העולם הראשונה. כמה שנים מאוחר יותר ב-1918, קאללה ובנו יורמה השתתפו בלחימה בחזית מלחמת האזרחים הפינית. כאשר שמע על כך ראש ההגנה, קארל מנרהיים, הוא הזמין את קאללה לעצב את הדגלים, העיטורים הרשמיים והמדים עבור פינלנד העצמאית החדשה. עבור הדגל הציע קאללה דגל צלב לבן-כחול, עם צבעים הפוכים (צלב לבן על רקע כחול), אך העיצוב נחשב דומה מדי לדגל שוודיה ובמיוחד לדגל יוון של אותה תקופה. בשנת 1919 הוא מונה לשליש אישי של מנרהיים.

* "קללה בסתיו", 1915"קללה בסתיו", 1915
* "האוהבים", 1906–1917"האוהבים", 1906–1917
* "פורטרייט של מארי", 1917"פורטרייט של מארי", 1917
* "קריסטי מנגנת בצ'לו", 1917"קריסטי מנגנת בצ'לו", 1917
* "קולרבו אכול החרטה", 1918"קולרבו אכול החרטה", 1918
* "למנקאיינן על יד נהר האש", 1920"למנקאיינן על יד נהר האש", 1920

### טאוס, ניו מקסיקו וחיים מאוחרים

בדצמבר 1923 עבר לארצות הברית, לשם עברה גם משפחתו אחריו בסתיו 1924. הוא בילה לראשונה בשיקגו, ותערוכה של עבודותיו הוצגה בכמה ערים. בשיקגו הוא התרשם מאמנות אינדיאנית ועבר לטאוס, ניו מקסיקו, למושבת האמנות שם כדי ללמוד אותה יותר. במהלך תקופה זו הוא גם החל לשרטט את "הקאלוואלה הגדולה" בפירוט רב יותר. במאי 1926 חזרה המשפחה לפינלנד. שנתיים מאוחר יותר ב-1928, צייר את ציורי הקיר המתארים את הקאלוואלה בלובי של המוזיאון הלאומי של פינלנד יחד עם בנו יורמה. בשנת 1930 חתם על הסכם לצייר פרסקו ענק עבור בנק קנסאליס-אוסאקה-פאנקי, אך ב-7 במרץ 1931 מת לפתע מדלקת ריאות בסטוקהולם כשחזר מהרצאה בקופנהגן.

* "הצ'יף האינדיאני מים נקיים", 1924"הצ'יף האינדיאני מים נקיים", 1924
* "האינדיאנית סיה אוהוטאה", 1925"האינדיאנית סיה אוהוטאה", 1925
* "הבית שלנו בטאוס", 1925"הבית שלנו בטאוס", 1925
* "הבית בטאוס באור השמש", 1925"הבית בטאוס באור השמש", 1925
* "אינדיאני רכוב על סוס בשלג", 1925"אינדיאני רכוב על סוס בשלג", 1925
* "טאוס", 1925"טאוס", 1925
* "ערבה שבורה וציפור כחול בניו מקסיקו", 1925"ערבה שבורה וציפור כחול בניו מקסיקו", 1925
* "הכידון הגדול", 1928. פרסקו המבוסס על ציור מוקדם יותר מ-1904."הכידון הגדול", 1928. פרסקו המבוסס על ציור מוקדם יותר מ-1904.
* "פורטרייט של קארל גוסטף אמיל מנרהיים", 1929"פורטרייט של קארל גוסטף אמיל מנרהיים", 1929
* עמוד לא שלם המתאר את לידתו של ויינמויינן מהקאלוואלה הגדולה (פי'), 1920–1930עמוד לא שלם המתאר את לידתו של ויינמויינן מהקאלוואלה הגדולה (פי'), 1920–1930

מורשת
-----

הסטודיו והבית שלו בטרבספאה נפתחו כמוזיאון גאלן-קאללה ב-1961; המוזיאון מכיל כמה מיצירותיו ומחקרים על גאלן-קאללה עצמו.

קישורים חיצוניים
----------------

ויקישיתוף מדיה וקבצים בנושא **אקסלי גאלן-קאללה** בוויקישיתוף
* אתר מוזיאון אקסלי גאלן-קאללה
* אקסלי גאלן-קאללה, באתר "Find a Grave" (באנגלית)

הערות שוליים
------------

1. 1 2 3 4 5 6 7 8 9 10 11 12 13  Aimo Reitala, Gallen-Kallela, Akseli. National Biography of Finland.
2. ↑  "Akseli Gallen-Kallela (1865-1931). A Passion for Finland". Musée d'Orsay. 2012.
3. ↑  Kalela. Ruovesi.
4. ↑  Gallen-Kallelan rapistunut erämaa-ateljee avataan heinäkuuksi. Yle. (בפינית)
5. ↑  Saressalo, Lassi (2018). Kansallisromantiikkaa Kainuusta ja kauempaakin. Kotiseutuliitto. (בפינית)
6. ↑  Mikkonen, Nadja (19 September 2017). Suur-Kalevala oli Akseli Gallen-Kallelan hurja haave – haukkui kirjeellä kustantajan, kun ymmärrystä ei löytynyt. Yle. (בפינית)
7. ↑  Gallen-Kallela 150 years. Gallen-Kallela Museum. 2015.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261396105171
* BnF: cb125596334 (data)
* CiNii: DA13204411
* GND: 119210665
* ISNI: 0000 0001 0865 0663
* KulturNav: 05592038-b220-4690-a4b0-2fca0d8e7eab
* LCCN: n79127990
* MusicBrainz: 096af158-12a0-4fe4-83bf-5a67286ac6b2
* NDL: 00466903
* NKC: jo2014802433
* NLA: 35570691
* NLP: A2386641X
* NTA: 075076691
* RKD: 30053
* SELIBR: 187885
* SNAC: w6jh7425
* SUDOC: 033839093
* Trove: 999699
* ULAN: 500015305
* VcBA: 495/291583
* VIAF: 5047015
* WorldCat: lccn-n79127990

 |